Agora (filma)

Agora 2009ko Alejandro Amenábar txiletar-espainiar zinema zuzendariaren historia filma bat da. Bertan, Rachel Weisz, Max Minghella, Oscar Isaac, Ashraf Barhom, Michael Lonsdale, Rupert Evans eta Richard Durden aktoreek antzeztu zuten.

Filma hau edozein muturreko siniskera, erlijio edota pentsakerak fanatismoan erortzeko duen arriskua eta kritika garbia da. Bertan, Hipatia Alexandriakoaren bizitza eta azken egunak bai eta kristautasuna Erromako Inperioan indartzen hasi eta erlijio ofiziala izaterako bidean zihoala ikus daiteke.

Ordurarteko espainiar filmarik garestiena izan zen, 50 milioi eurotako aurrekontua izan zuelarik. Bost Goya Sari irabazi zituen.

 Argumentua 

IV. mendea, Antzinako Egipto Erromatar Inperioaren probintzia bat da. Bertako hiririk garrantzitsuena Alexandria da, krisian dagoen eta nahasmena eta bortizkeria nagusi diren munduan kulturaren azken gotorlekua bilakatua. 391. urtean kristau fanatikoz osatutako jendetza batek Alexandriako liburutegia suntsitu zuen. Liburutegiaren barnean Hipatia Alexandriakoa (Rachel Weisz) filosofo paganoa zegoen, antzinaroko jakinduriaren defendatzailea, jendetza horren artean bere morroi izandako Davus gaztea (Max Minghella) dagoela ez da jabetu, morroia bere antzinako nagusiarekiko duen ezkutuko maitasuna eta paganismoaren aurrean haziz doan Kristautasunari gehituz lortu dezaken askatasunaren arteko zalantzan dagoelarik.

 Aktoreak 
 Rachel Weisz: Hipatia Alexandriakoa.
 Max Minghella: Davus, Hipatiaren morroia.
 Oscar Isaac: Orestes.
 Sammi Samir: San Zirilo Alexandriakoa, Alexandriako artzapezpikua
 Manuel Cauchi: Teofilo Alexandriakoa, Ziriloren osaba
 Ashraf Barhom: Ammonius
 Michael Lonsdale: Teon Alexandriakoa, Hipatiaren aita
 Rupert Evans: Sinesio Zirenekoa artzapezpikua
 Homayoun Ershadi: Aspasio

 Kanpo estekak 
 Agora filmaren IMDBko fitxa irakurgai 

Kategoria:Alejandro Amenábarrek zuzendutako filmak
Kategoria:Espainiako filmak
Kategoria:Antzinako Egipton girotutako filmak
Kategoria:Antzinako Erroman girotutako filmak
Kategoria:Drama filmak
Kategoria:Filosofia filmak
Kategoria:Kristautasunari buruzko filmak
Kategoria:Matematikari buruzko filmak
Kategoria:Liburutegietan girotutako filmak
Kategoria:2009ko filmak
Kategoria:IV. mendean girotutako filmak
Kategoria:V. mendean girotutako filmak